IVL บวกแรง 4% โบรกฯฟันธงปี 61 ฟันกำไร 2.1 หมื่นลบ.แนะ “ซื้อ” ชูเป้า 75 บ.
IVL บวกแรง 4% โบรกฯฟันธงปี 61 ฟันกำไร 2.1 หมื่นลบ.แนะ "ซื้อ" ชูเป้า 75 บ. โดยล่าสุด ณ เวลา 11.23 น. อยู่ที่ระดับ 61.75 บาท บวก 2.50 บาท หรือ 4.22% สูงสุดที่ระดับ 62.25 บาท ต่ำสุดที่ระดับ 59.50 บาท ด้วยมูลค่าการซื้อขาย 2.08 พันล้านบาท
3 ต.ค. 2561

ผู้สื่อข่าวรายงานว่า ราคาหุ้นบริษัท อินโดรามา เวนเจอร์ส จำกัด (มหาชน) หรือ IVL ณ เวลา 11.23 น. อยู่ที่ระดับ 61.75 บาท บวก 2.50 บาท หรือ 4.22% สูงสุดที่ระดับ 62.25 บาท ต่ำสุดที่ระดับ 59.50 บาท ด้วยมูลค่าการซื้อขาย 2.08 พันล้านบาท

ด้านนักวิเคราะห์ บล.เอเอสแอล ระบุในบทวิเคราะห์ ขณะนี้ คงคำแนะนำ “ซื้อ” หุ้น IVL ด้วยมูลค่าเหมาะสม 75 บาท โดยคงประมาณการกำไรสุทธิปี 61 ไว้ที่ 2.1 หมื่นล้านบาท ซึ่งหากประเมินเฉพาะกำไรจากการดำเนินงานปกติในปี 61 จะเติบโต 36% จากปีก่อน ขณะที่ปี 62 ประเมินไว้ที่ 2.2 หมื่นล้านบาท แต่ประมาณการมีโอกาสถูกปรับเพิ่มเป็นผลมาจากยอดขายที่เพิ่มขึ้นจากการทำ M&amp;A และส่วนต่างราคาผลิตภัณฑ์หลักที่ดีกว่าสมมติฐาน แต่ยังคงความเสี่ยงต่อแนวโน้มราคาและส่วนต่างราคาที่เริ่มอ่อนตัวลง จะเป็นปัจจัยกดดันการเติบโตของผลประกอบการในระยะยาว